CELEX: 32011D0339
Language: lv
Date: 2011-05-27 00:00:00
Title: 2011/339/ES: Padomes Lēmums ( 2011. gada 27. maijs ), ar kuru nosaka nostāju, kas Eiropas Savienībai jāieņem Pārtikas atbalsta komitejā attiecībā uz 1999. gada Pārtikas atbalsta konvencijas pagarināšanu

15.6.2011   
            
            
               LV
            
            
               Eiropas Savienības Oficiālais Vēstnesis
            
            
               L 156/5
            
         PADOMES LĒMUMS
   (2011. gada 27. maijs),
   ar kuru nosaka nostāju, kas Eiropas Savienībai jāieņem Pārtikas atbalsta komitejā attiecībā uz 1999. gada Pārtikas atbalsta konvencijas pagarināšanu
   (2011/339/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 214. panta 4. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Ar Padomes Lēmumu 2000/421/EK (1) Eiropas Kopiena noslēdza 1999. gada Pārtikas atbalsta konvenciju. Pārtikas atbalsta konvencija tika pagarināta ar dažādiem Pārtikas atbalsta komitejas lēmumiem.
            
         
               (2)
            
            
               Pašreizējās Pārtikas atbalsta konvencijas darbības termiņš beidzas 2011. gada 30. jūnijā, un jautājums par tās darbības termiņa atjaunošanu tiks risināts Pārtikas atbalsta komitejas sanāksmē 2011. gada jūnijā.
            
         
               (3)
            
            
               Saskaņā ar Pārtikas atbalsta konvencijas XXV panta b) punktu tās pagarinājums ir spēkā ar nosacījumu, ka uz to pašu pagarinājuma laikposmu spēkā ir arī 1995. gada Graudu tirdzniecības konvencija. Graudu tirdzniecības konvencija ir spēkā līdz 2011. gada 30. jūnijam un Savienība ar Padomes Lēmumu 2011/224/ES (2) ir pieņēmusi nostāju Starptautiskajā Graudu padomē atbalstīt tās pagarināšanu. Starptautiskajai Graudu padomei būtu jālemj par šo pagarinājumu 2011. gada 6. jūnijā.
            
         
               (4)
            
            
               Pārtikas atbalsta komitejas 103. sanāksmē 2010. gada 14. decembrī tās dalībnieces vienojās, ka jautājums par Pārtikas atbalsta konvencijas pagarināšanu tiks atkārtoti izskatīts tuvāk tās darbības termiņa beigu datumam. Savienība pauda nostāju, ka: “tā strādās, lai 2011. gada jūnijā varētu pieņemt lēmumu par Pārtikas atbalsta konvencijas nākotni, un ka oficiālas atkārtotas sarunas būtu jāsāk nekavējoties, neskarot oficiālo nostāju, kas tiks paziņota 2011. gada jūnijā.”
            
         
               (5)
            
            
               Pārtikas atbalsta komitejas dalībnieces tāpat vienojās uzsākt oficiālu procedūru, lai atkārtoti risinātu sarunas par Pārtikas atbalsta konvenciju, rīkojot virkni sarunu kārtu.
            
         
               (6)
            
            
               Savienības mērķis ir panākt, ka Pārtikas atbalsta komitejas dalībnieces pabeidz atkārtotas sarunas par Pārtikas atbalsta konvenciju un panāk vienošanos par jaunu Pārtikas atbalsta konvencijas tekstu līdz Pārtikas atbalsta komitejas 2011. gada jūnija sanāksmei.
            
         
               (7)
            
            
               Gatavojoties Pārtikas atbalsta komitejas sanāksmei Londonā 2011. gada jūnijā, Savienībai ir jāsagatavo kopējā nostāja šādiem diviem iespējamiem alternatīviem scenārijiem:
               
                           a)
                        
                        
                           Pārtikas atbalsta komitejas dalībnieču atkārtotas sarunas par Pārtikas atbalsta konvenciju sasniedz nobeiguma posmu līdz Pārtikas atbalsta komitejas 2011. gada jūnija sanāksmei – šajā gadījumā Pārtikas atbalsta konvencijas pagarināšana vēl par gadu būs vispiemērotākais risinājums, lai izvairītos no pārtraukuma starp pastāvošo Pārtikas atbalsta konvenciju un jaunās konvencijas stāšanos spēkā; vai
                        
                     
                           b)
                        
                        
                           atkārtotas sarunas par Pārtikas atbalsta konvenciju nav sasniegušas nobeiguma posmu līdz Pārtikas atbalsta komitejas 2011. gada jūnija sanāksmei - šajā gadījumā nebūs piemēroti pagarināt Pārtikas atbalsta konvenciju vēl par gadu un Komisijai Savienības un tās dalībvalstu vārdā būtu oficiāli jāiebilst pret vienprātību Pārtikas atbalsta komitejā par labu Pārtikas atbalsta konvencijas pagarināšanai atbilstīgi 1999. gada Pārtikas atbalsta konvencijas reglamenta 13. noteikumam.
                        
                     
         
               (8)
            
            
               Jautājumu par to vai atkārtotas sarunas par Pārtikas atbalsta konvenciju ir sasniegušas nobeiguma posmu būtu jāizvērtē pirms Pārtikas atbalsta komitejas 2011. gada jūnija sanāksmes Padomes Humānās palīdzības un pārtikas palīdzības jautājumu darba grupā (COHAFA), kura sarunās par Pārtikas atbalsta konvenciju kalpo kā Līguma 218. panta 4. punktā minētā komiteja.
            
         
               (9)
            
            
               Komisijai, kas Pārtikas atbalsta komitejā pārstāv Savienību, būtu tādējādi jāatļauj vai nu atbalstīt Pārtikas atbalsta konvencijas pagarināšanu par vienu gadu, t. i., līdz 2012. gada 30. jūnijam, vai arī iebilst pret vienprātību Pārtikas atbalsta komitejā par labu šādam pagarinājumam,
            
         IR PIEŅĒMUSI ŠO LĒMUMU.
   1. pants
   Savienības nostāja Pārtikas atbalsta komitejā ir vai nu:
   
               a)
            
            
               balsot par Pārtikas atbalsta konvencijas turpmāku pagarināšanu par vienu gadu, t. i., līdz 2012. gada 30. jūnijam, ar nosacījumu, ka līdz Pārtikas atbalsta komitejas 2011. gada jūnija sanāksmei atkārtotas sarunas par minēto konvenciju ir sasniegušas nobeiguma posmu un ar nosacījumu, ka 1995. gada Graudu tirdzniecības konvencija ir spēkā uz to pašu pagarinājuma laikposmu; vai
            
         
               b)
            
            
               ja atkārtotas sarunas par Pārtikas atbalsta konvenciju līdz Pārtikas atbalsta komitejas 2011. gada jūnija sanāksmei nav sasniegušas nobeiguma posmu, iebilst pret vienprātību Pārtikas atbalsta komitejā par labu Pārtikas atbalsta konvencijas pagarināšanai atbilstīgi 1999. gada Pārtikas atbalsta konvencijas reglamenta 13. noteikumam.
            
         2. pants
   Ar šo Komisija tiek pilnvarota paust šo nostāju Pārtikas atbalsta komitejā.
   
      Briselē, 2011. gada 27. maijā
      
         
            Padomes vārdā –
         
            priekšsēdētājs
         
         NYITRAI Zs.
      
   
   
      (1)  OV L 163, 4.7.2000., 37. lpp.
   
      (2)  OV L 94, 8.4.2011., 28. lpp.